কলাকুশলীদের সাহায্যে ‘রঘু ডাকাত’ এর নতুন প্রয়াস

কলকাতা: পুজোর শেষের দিকে ২ অক্টোবর মুক্তি পাবে বহু প্রতীক্ষিত দেবে(Dev)র ‘রঘু ডাকাত'(Raghu Dakat) ছবিটি। পুজোয় বড়পর্দায় রঘু ডাকাতকে দেখার জন্য অধীর আগ্রহে অপেক্ষা করছে তার ভক্তরা। অবশ্য ছবি মুক্তির আগে আগামী ২০ সেপ্টেম্বর মুক্তি পেতে চলেছে ছবির ট্রেলার(Trailer)। সেখানেও রয়েছে অন্যরকম ধামাকা। নেতাজি ইনডোর স্টেডিয়ামে(Netaji Indoor Stadium) এই প্রথম কোন ছবির ট্রেলার মুক্তির অনুষ্ঠান বহু মানুষকে সাক্ষী রেখে। এই ট্রেলার লঞ্চকে কেন্দ্র করে তৈরি হচ্ছে নতুন উৎসাহ।

আরও পড়ুন:অনুপর্ণার ভেনিস জয়ে উচ্ছ্বসিত মা, মেয়ে ফিরলে তার ‘পছন্দের মাংস’ রেঁধে খাওয়াতে চান!

ট্রেলার লঞ্চের অনুষ্ঠানে উপস্থিত থাকতে হলে দর্শকদের ৪৯ টাকা দিয়ে টিকিট কেটে যেতে হবে।
কিন্তু হঠাৎ ট্রেলার লঞ্চে টিকিট কাটবেন কেন তারা! এর পিছনে রয়েছে এক অন্য ধরনের ভাবনা। রঘু ডাকাতের প্রযোজক দেব নিজে এবং শ্রীকান্ত মোহতা(Srikant Mohta)।
পুজোর আগে বাংলার চলচ্চিত্র ইন্ডাস্ট্রির সঙ্গে যুক্ত কলাকুশলীদের কথা মাথায় রেখে এই পদক্ষেপ নিয়েছে প্রযোজকদ্বয়। টিকিটের থেকে সংগৃহীত পুরো টাকাটাই যাবে টেকনিশিয়ান ওয়েলফেয়ার ট্রাস্টে। তারপর কলাকুশলীদের প্রয়োজনে তা ব্যবহার করা হবে।
দেব জানিয়েছেন এই টাকাটা হয়তো খুব বেশি হবে না কিন্তু যতজন টেকনিশিয়ান আছেন তাদের জন্য হয়তো অল্প কিন্তু ওদের জন্য একটা নতুন ভাবনার পথ তৈরি হবে। পরে হয়তো আমরা বড় করে এই ধরনের কাজ করতে পারবো।
এই ধরনের পিরিয়ড ড্রামা ছবির ক্ষেত্রে সেট একটি অত্যন্ত গুরুত্বপূর্ণ বিষয়। তাছাড়াও ওরা সারাদিন আমাদের জন্য কাজ করে। তাই ওদের জন্য একটা ছোট্ট প্রয়াস। দেব আরও উল্লেখ করেন যে কিছুদিন আগে দর্শকরা ‘ধুমকেতু'(Dhumketu)র ট্রেলার লঞ্চ দেখেছেন নজরুল মঞ্চে। এবার ‘রঘু ডাকাত’ এর ট্রেলার লঞ্চে অন্য এক ইতিহাসের সাক্ষী হতে চলেছেন দর্শকরা।

View this post on Instagram

A post shared by Dev Adhikari (@imdevadhikari)